Córdoba (Spaans: Córdoba de la Nueva Andalucía, letterlik "Córdoba van Nieu-Andalusië"; uitgespreek [ˈkorðoβa] (hulp·inligting)) is die tweede grootste stad van Argentinië na die hoofstad Buenos Aires en die hoofstad van die gelyknamige provinsie. Die stad is op 6 Julie 1573 deur die Spaanse conquistador Jerónimo Luis de Cabrera gestig en na die Spaanse stad Córdoba genoem. Die stad het 'n bevolking van 1 309 536 en van 1 528 000 in die metropolitaanse gebied in 2008 gehad en het 'n oppervlakte van 576 km². Die stad is in die noordelike sentrum van Argentinië geleë en word as kulturele asook industriële sentrum van die streek beskou. Die Jesuïete Blok en Estancias van Córdoba is in 2000 deur UNESCO as wêrelderfenisgebied gelys. Wikimedia Commons het meer media in die kategorie Córdoba, Argentinië. (en) (fr) Amptelike UNESCO bladsy Hierdie artikel is ’n saadjie. Voel vry om Wikipedia te help deur dit uit te brei.